**Φύλλο** **Εργασίας** **Μαθητή**

**Τίτλος:** **Μυστικός** **κώδικας**

**Τάξη:** Α’ Γυμνασίου

**Ενότητα:** **Δημιουργώ** **με** **τον** **κειμενογράφο**

**Μάθημα:** **Αντικείμενα** **σχεδίασης** **και** **εικόνες** **σε** **έγγραφο** **Εμπλεκόμενες** **έννοιες:** Δημιουργία εγγράφου, αποθήκευση εγγράφου,

εισαγωγή/αντιγραφή/μετακίνηση/μορφοποίηση αντικειμένων σχεδίασης και εικόνων, διαμόρφωση σελίδας, εκτύπωση εγγράφου

**Εκτιμώμενη** **Διάρκεια:** 2 διδακτικές ώρες

**Σκοπός**

Η δραστηριότητα αυτή αφορά στη δημιουργία και μορφοποίηση αντικειμένων σχεδίασης και εικόνων

**Διδακτικοί** **στόχοι**

Μετά την ολοκλήρωση της δραστηριότητας αυτής θα πρέπει να μπορείτε

 Να δημιουργείτε ψηφιακά κείμενα με συνδυασμό χαρακτήρων και εικόνων.  Να τροποποιείτε και να αποθηκεύετε ένα κείμενο.

 Να εισάγετε και να επεξεργάζεστε εικόνες σε ένα έγγραφο.

 Να δημιουργείτε και να μορφοποιείτε απλά σχήματα σε ένα έγγραφο με το εργαλείο σχεδίασης.

 Να χρησιμοποιείτε αποτελεσματικά τεχνικές αντιγραφής/μετακίνησης αντικειμένων.

 Να ρυθμίζετε τη διαμόρφωση των σελίδων ενός εγγράφου.

 Να χρησιμοποιείτε την προεπισκόπηση/εκτύπωση εγγράφου.

**Δραστηριότητα**

Στη φωτογραφία βλέπετε τη σφηνοειδή γραφή από την εποχή του χαλκού.



Με τη συγκεκριμένη δραστηριότητα θα παίξετε ένα **παιχνίδι**. Θα δημιουργήσετε δικά σας σύμβολα και μια νέα γραφή: ένα μυστικό κώδικα. Στη συνέχεια, θα γράψετε προτάσεις, χρησιμοποιώντας το μυστικό σας κώδικα!

**Τάξη:** **……………**

**Όνομα** **Μαθητή:** **……………………………………………………**

 Ανοίξτε το αρχείο «Αλφάβητο». Συμπληρώστε τον πίνακα με δικά σας σύμβολα.

Π.χ., μπορείτε να φτιάξετε γεωμετρικά σχήματα σε διάφορους χρωματισμούς. Δώστε μία ονομασία στη μυστική γραφή που δημιουργήσατε.

 Για τη δημιουργία των συμβόλων, μπορείτε να χρησιμοποιήσετε το εργαλείο σχεδίασης του λογισμικού επεξεργασίας κειμένου, ενεργοποιώντας τη σχετική γραμμή εργαλείων. Εναλλακτικά, μπορείτε να εισάγετε σύμβολα από την σχετική επιλογή του μενού.

Να αποθηκεύετε τη δουλειά σας, ανά τακτά χρονικά διαστήματα, ώστε να αποφεύγετε τα απρόοπτα.



Ανοίξτε το αρχείο «Μυστήριο στο σχολείο». Επιλέξτε μία εικόνα από τις εικόνες που περιλαμβάνονται και αντιγράψτε τη σε νέο αρχείο. Σκαρώστε μια ιστορία και δημιουργείστε έναν ή περισσότερους διαλόγους (με αναπαραγωγή της εικόνας ή προσθήκη άλλων εικόνων), χρησιμοποιώντας τα γράμματα της μυστικής γραφής σας (αντιγράφοντάς τα από τον πίνακα).

Αποθηκεύστε και εκτυπώστε το αρχείο σας.



Συνεργαστείτε με άλλη ομάδα και ανταλλάξτε τους πίνακες μυστικής γραφής και τον αντίστοιχο διάλογο που έχετε δημιουργήσει. Διαγωνιστείτε και προσπαθήστε να λύσετε το μυστήριο.

**ΚΑΛΗ** **ΕΠΙΤΥΧΙΑ** στη μυστηριώδη αποστολή σας!!!